സ്വാഗതം സർ.
സർ, ഇനി എല്ലാം നിങ്ങളുടെ കയ്യിലാണ്.
- എങ്ങനെയെങ്കിലും എൻ്റെ മകളെ രക്ഷിക്കണം. - മാഡം.
പ്ലീസ്, എൻ്റെ കാലുപിടിക്കല്ലേ.
ഹേയ്, കരഞ്ഞുവിളിച്ച് നാട്ടുകാരെ കൂട്ടല്ലേ.
- അകത്തേക്ക് വരൂ സർ. - ശരി.
വേഗം ഇവളുടെ ശരീരത്തിൽ നിന്ന് ഇറങ്ങ്!
ഇറങ്ങ്!
നിങ്ങൾ പുറത്തുനിന്ന് ഒരു മന്ത്രവാദിയെ കൊണ്ടുവന്നെന്ന് ഞങ്ങൾക്ക് അറിയാം.
എന്തുപറ്റി? നിങ്ങളുടെ കുടുംബത്തിൽ ആർക്കെങ്കിലും പ്രേതബാധയുണ്ടോ?
ചേട്ടാ, ഞാൻ കാലുപിടിക്കാം. പ്രശ്നമുണ്ടാക്കരുത്. ദയവായി പോകണം!
ഞാൻ പറഞ്ഞില്ലേ? അത് ഇവരുടെ മകളായിരിക്കും!
- നമ്മളെന്തിന് കാത്തുനിൽക്കണം? വരൂ! - ഹേയ്. നിർത്ത്!
എൻ്റെ വീട്ടിൽ അതിക്രമിച്ചു കടക്കുന്നോ? ഇറങ്ങ്!
തീർച്ചയായും അകത്ത് എന്തോ കർമ്മം നടക്കുന്നുണ്ട്!
ചേട്ടാ, നിങ്ങളെന്തിനാ പ്രശ്നമുണ്ടാക്കുന്നത്?
ഒന്ന് ശാന്തരാകൂ. കർമ്മം പൂർത്തിയാക്കിയാൽ മാത്രമേ
ബാധയെ ഒഴിപ്പിക്കാനാകൂ.
നിങ്ങൾ ഇതിൽ പരാജയപ്പെട്ട്, അവൾ കൂടുതൽ ജീവനുകൾ എടുക്കുന്നത് തുടർന്നാലോ?
നിങ്ങളാ ഉത്തരവാദിത്തം ഏൽക്കുമോ?
മാറ്! വഴിമാറ്!
എൻ്റെ മകളെ ഉപദ്രവിക്കരുത്. അവളെ വെറുതേ വിടണം!
- ഹേയ്, അവളിവിടെ ഇല്ല. - അവൾ രക്ഷപ്പെട്ടുകാണും.
പിൻവാതിൽ തുറന്നുകിടക്കുന്നു. അവൾ അതുവഴി പോയിക്കാണും.
ഹൃദയത്തിൽ മായം കാട്ടും ബിംബം കൺമുന്നിൽ ഉടയുമോ?
കാണാ കടങ്കഥകൾക്കുത്തരം കാലം പറയുമോ?
ഭീതിദമായ മൗനത്തിൻ ആഴം എങ്ങും മുഴങ്ങുമ്പോൾ
ഇരുട്ടിൽ നിഴൽ തേടും ഓട്ടം തീരുമോ?
ഉത്തരമില്ലാ പുരാവൃത്തങ്ങൾ കണ്ടെത്തിയ സത്യങ്ങൾ
ദുരൂഹ മായാരൂപങ്ങൾ എല്ലാം മാഞ്ഞുപോകുമോ?
ഇൻസ്പെക്ടർ ഋഷി
- അവളെ രക്ഷപ്പെടാൻ അനുവദിക്കരുത്. - ശരി ചേട്ടാ.
ആ ഭാഗം അരിച്ചുപെറുക്കൂ.
- നമുക്ക് എല്ലാ വീടുകളും നോക്കാം ചേട്ടാ. - ശരി ചേട്ടാ. നിങ്ങൾ അങ്ങോട്ടുപോകൂ!
നീ എൻ്റെകൂടെ വരൂ.
- തുളസി ഇവിടെയുണ്ടോ? - ഇല്ല, അവളിവിടെ ഇല്ല.
- എഴിലിൻ്റെ മകൾ തുളസി ഇങ്ങോട്ടു വന്നോ? - ആരും ഇങ്ങോട്ടു വന്നില്ല.
- തുളസി ഇവിടെ ഉണ്ടോ? - അവളിവിടെ ഇല്ല.
- വാ! - നമുക്ക് മറ്റേ ഭാഗത്ത് നോക്കാം.
സർ! ഒന്ന് വാതിൽ തുറക്കൂ!
ഈ അസമയത്ത് ഇതാരാണ്?
നിൽക്കൂ, ഞാൻ ലൈറ്റ് ഇടട്ടെ.
സർ!
ആളുകൾ ഗ്രാമകേന്ദ്രത്തിൽ തുളസിയെ കെട്ടിയിട്ട് തല്ലിച്ചതയ്ക്കുന്നു.
- എന്ത്? - എൻ്റെ ദൈവമേ.
ഇതാ.
- വരൂ സർ. - നമുക്ക് പോകാം.
അമ്മേ!
- അമ്മേ! - ദയവായി എൻ്റെ മകളെ ഒന്നും ചെയ്യല്ലേ!
നമ്മുടെ ഗ്രാമത്തിൽ നടന്നിരുത് നിങ്ങൾക്ക് രണ്ടാൾക്കും അറിയാം.
എന്നിട്ടും, നിങ്ങൾക്ക് ഇവളെ വീട്ടിൽ ഒളിപ്പിക്കാൻ എങ്ങനെ ധൈര്യം വന്നു?
ഇവളെ എന്തുചെയ്യണം?
അവളെ അടിച്ചു കൊല്ല്!
- അവൾ ചാകട്ടെ! - അരുത്. വേണ്ട!
- ഞങ്ങളെ രക്ഷിക്കാൻ അതുമാത്രമേ വഴിയുള്ളൂ. - നിങ്ങളെന്താണീ ചെയ്യുന്നത്?
സർ, ദയവായി എൻ്റെ മകളെ രക്ഷിക്കൂ!
അവളെ കെട്ടഴിച്ചു വിടൂ!
നിങ്ങൾ കാരണമാണ് ഞങ്ങൾ ഇത്രയും കാലം ക്ഷമിച്ചിരുന്നത്.
പക്ഷേ ഇനി പറ്റില്ല!
അവളുടെ മാതാപിതാക്കൾ തന്നെ പറയുന്നു അവൾക്ക് വനരച്ചിയുടെ ബാധയുണ്ടെന്ന്!
നിങ്ങൾ കാണിച്ച വിഡ്ഢിത്തം കാരണം,
നിങ്ങളുടെ സ്വന്തം മകൾ ഇപ്പോൾ അപകടത്തിലായിരിക്കുന്നു!
നിങ്ങൾക്ക് നാണമില്ലേ?
ആ പാവം കുട്ടിയുടെ മുഖത്തേക്കു നോക്കൂ. അവളുടെ ഉള്ളിൽ ഒരു വനരച്ചിയും ഇല്ല.
അവൾക്ക് മാനസികാസ്വാസ്ഥ്യം ഉണ്ട് എന്നു തോന്നുന്നു.
നിങ്ങൾക്ക് മനസാക്ഷി ഇല്ലേ?
വരൂ, അവളെ അഴിച്ചുവിടൂ. വേഗം!
ഈ കുട്ടിയെ ആർക്കെങ്കിലും ഉപദ്രവിക്കണം എന്നുണ്ടെങ്കിൽ,
എന്നെക്കടന്നു മാത്രമേ അത് സാധിക്കൂ.
നിങ്ങൾ ശാന്തമായി പിരിഞ്ഞു പോകുന്നോ അതോ പോലീസിനെ വിളിക്കണോ?
എല്ലാവരും പോകൂ.
എല്ലാവരും പിരിഞ്ഞുപോകൂ. പോകൂ!
അവളെ കൊണ്ടുവരൂ.
- എല്ലാവരും വീട്ടിൽ പോകൂ! - പോകൂ!
സാർ, ഇതു കേൾക്കൂ! നിങ്ങൾ ചെയ്യുന്നത് തെറ്റാണ്.
രച്ചി അടങ്ങുകയില്ല!
അവൾ ആരെയും വിടില്ല!
ഈ ഗ്രാമം ഒരു ശവപ്പറമ്പാകാൻ പോവുകയാണ്!
ഞങ്ങളുടെ ജീവന്‍റെ സമാധാനം നിങ്ങളെ തന്നെ പറയേണ്ടിവരും!
സോറി.
നിൻ്റെ അമ്മയാണ് എന്നെ കയറ്റിവിട്ടത്.
നിനക്ക് എന്തുവേണം?
ഇന്നലെ നടന്നതിനു ശേഷം...
എനിക്കത് ഓർക്കാതിരിക്കാൻ കഴിയുന്നില്ല.
എനിക്കും എൻ്റെ ബോയ്ഫ്രണ്ടിനും ഇടയിൽ കാര്യങ്ങൾ ഒട്ടും സുഗമമല്ലായിരുന്നു,
അതെന്താണങ്ങനെ എന്നു ഞാൻ എപ്പോഴും ആലോചിച്ചു.
അവൻ നല്ല പയ്യനാണ്, എന്നെ എപ്പോഴും നന്നായി നോക്കി.
അവൻ എന്നോട് നന്നായി പെരുമാറുകയും ചെയ്തു.
പക്ഷേ അവനോടൊപ്പമുള്ളപ്പോൾ,
എനിക്ക് ഒരു വികാരവും ഇല്ലായിരുന്നു.
ഞാനൊരു ചെറിയ പ്രശ്നം കുത്തിപ്പൊക്കി,
അവനുമായി പിരിഞ്ഞു.
കാരണം...
എനിക്ക് എന്നെത്തന്നെ അംഗീകരിക്കാനായില്ല.
ഞാൻ...
എന്നെത്തന്നെ വിഡ്ഢിയാക്കി.
ചിത്തു, ഇത്തരം കാര്യങ്ങളെല്ലാം എനിക്ക് അപരിചിതമാണ്.
എന്തു ചെയ്യണമെന്നും ഇത് എങ്ങനെ കൈകാര്യം ചെയ്യണമെന്നും അറിയില്ല.
ഇന്നലെ നടന്നത്...
ഇപ്പോഴും എൻ്റെ മനസ്സിൽ തങ്ങിനിൽക്കുന്നു.
ഞാൻ നിൻ്റെകൂടെ ശൃംഗരിച്ചു.
ഞാൻ നിനക്ക് സമ്മിശ്ര സൂചനകൾ നൽകി, എന്നാൽ...
ഞാൻ നിന്നിൽ കുറ്റബോധം ഉണ്ടാക്കി,
തെറ്റു ചെയ്തത് നീയാണെന്നപോലെ.
എനിക്ക് സ്വയം വെറുപ്പുതോന്നുന്നു. ഞാൻ നിന്നെ അർഹിക്കുന്നില്ല.
എന്നോടു ക്ഷമിക്കൂ.
സോറി ചിത്തൂ.
ചിത്രാ, നിൻ്റെ ഫോണടിക്കുന്നു!
ഹേയ്.
ഇപ്പോൾ വീഡിയോ കോൾ വേണോ?
ഞാൻ ഓഫീസിലാണ്.
ശരി, ഇൻ്റർവ്യൂ എങ്ങനെയിരുന്നു?
നന്നായി. നീ എപ്പോഴാണ് തിരിച്ചുപോകുന്നത്?
ഒരു നിമിഷം നിൽക്കൂ.
ഹേയ്.
നിന്നെ മിസ് ചെയ്യുന്നു.
സെൽഫിയോ?
ഒന്ന്,പോടീ!.
ഞാൻ പറഞ്ഞല്ലോ. എനിക്കത് ഇപ്പോൾ പറയാനാവില്ല.
ശരി, ഞാൻ നിന്നെ രാത്രി വിളിക്കാം.
ബൈ.
അപ്പോൾ?
ആരായിരുന്നു അത്? നിൻ്റെ ബോയ്ഫ്രണ്ടോ?
എനിക്ക് ബോയ്ഫ്രണ്ട് ഉണ്ടെന്ന് ഞാൻ പറഞ്ഞിട്ടുണ്ടോ?
അത് പറയേണ്ട ആവശ്യമുണ്ടോ? എല്ലാം നിൻ്റെ മുഖത്തുണ്ട്.
നാണം വരുന്നു, ചിരിക്കുന്നു.
ഞാൻ നിന്നെ ഇങ്ങനെ കണ്ടിട്ടില്ല.
നീ സംസാരിക്കുമ്പോൾ നിൻ്റെ തലയ്ക്കു ചുറ്റും കാമദേവൻ്റെ അമ്പുകൾ പറക്കുന്നത് ഞാൻ കണ്ടു.
ഒന്നു പറയ്.
ആരാണവൻ? അവൻ എവിടെയാ ജോലി ചെയ്യുന്നത്?
ഹലോ.
നീ എന്നോടും കാര്യങ്ങൾ ഒളിക്കാൻ തുടങ്ങിയോ?
നമുക്കിടയിൽ രഹസ്യങ്ങൾ ഇല്ലെന്നാണ് ഞാൻ കരുതിയത്.
അത് അവൻ തന്നെയാണോ വീണ്ടും വിളിക്കുന്നത്?
ഇത് ലാബിൽ നിന്നുള്ള കോൾ ആണ്. മാറ്.
ശരി. പറയൂ.
നമ്മൾ രത്തിനത്തിൻ്റെ കാറിൽ കണ്ട മുടി മങ്കൈയുടെ വിഗ്ഗിൽ നിന്നല്ല.
രണ്ടിനും സാമ്യമില്ലെന്ന് ലാബ് സ്ഥിരീകരിച്ചു.
തന്നെയുമല്ല, മങ്കൈയുടെ വീട്ടിൽ നിന്നെടുത്ത വ്യാജനഖങ്ങൾ, പല്ലുകൾ, കൊമ്പ്, സാരി
എന്നിവയിൽ നടത്തിയ വിശദമായ പരിശോധനയിൽ ഇരയുടെ ഡി.എൻ.എ ഒട്ടുമില്ലെന്ന് വ്യക്തമായി.
നിങ്ങൾ എങ്ങനെയാണ് മങ്കൈയെ അറസ്റ്റ് ചെയ്തത്? കുറ്റപത്രം ഫയൽ ചെയ്തോ?
എന്തടിസ്ഥാനത്തിലാണ് അവളെ രണ്ടുദിവസം തടവിലിട്ടത്?
മാഡം, മങ്കൈ ഈ കേസിൽ സംശയിക്കുന്നവരിൽ പ്രധാനിയാണ്.
അവളെ 48 മണിക്കൂർ തടവിൽ വയ്ക്കാൻ ഞങ്ങൾക്ക് അധികാരമുണ്ട്.
അവളെ എങ്ങനെയാണ് സംശയിക്കുന്നത്? ശക്തമായ തെളിവുണ്ടെങ്കിൽ കാണിക്കൂ!
നിങ്ങളവളെ ഭയപ്പെടുത്തി കുറ്റം സമ്മതിപ്പിക്കുകയാണോ?
ഇത് അധികാര ദുർവിനിയോഗമാണ്! ഞാനിതു കണ്ട് മിണ്ടാതിരിക്കില്ല!
മാഡം, ദയവായി ശാന്തയാകൂ. ഇവിടെ ഭീഷണിയൊന്നും ഇല്ല.
ഞങ്ങൾക്കതറിയാം. നോക്കൂ ഇൻസ്പെക്ടർ.
മങ്കൈയ്ക്ക് ഈ കൊലപാതകങ്ങളുമായുള്ള ഏതെങ്കിലും ഒരു തെളിവ് എന്നെ കാണിക്കൂ.
ഇല്ലെങ്കിൽ അവളെ ഉടനേ വിട്ടയയ്ക്കണം!
മങ്കൈയെ വിട്ടേക്കൂ.
പക്ഷേ സർ, ഞങ്ങൾ...
അനുവാദമില്ലാതെ ഈ പട്ടണം വിട്ടുപോകാനാവില്ല എന്ന് നിങ്ങളുടെ കക്ഷിയെ അറിയിക്കണം.
- ഇത് കഴിഞ്ഞിട്ടില്ല. - ശരി.
വിഷമിക്കേണ്ട. അവളെ വിടും.
ഇവർ ഇനിയും മങ്കൈയെ ചോദ്യം ചെയ്യണം എന്നു പറഞ്ഞാൽ, എന്നെ അറിയിക്കൂ.
നിങ്ങൾ ഒന്നുകൊണ്ടും പേടിക്കേണ്ട, കേട്ടോ?
മങ്കൈ, ഞങ്ങളുടെ കൂടെ വീട്ടിലേക്കു വരൂ.
ഇനിമുതൽ നീ ഒറ്റയ്ക്കല്ല.
വാ മോളേ, മങ്കൈ!
നിൻ്റെ അമ്മ പറയുന്നത് കേൾക്കൂ മോളേ.
നിങ്ങളവളെ എന്താണ് തടയാത്തത്?
നിങ്ങളിങ്ങനെ നിൽക്കാതെ. അവളെയും വിളിച്ചുകൂടേ? മങ്കൈ!
സർ.
ബാല, റോബർട്ട്, ഏകാംബരം, രത്തിനം.
ഇവർക്കിടയിൽ സമാനമായി എന്താണുള്ളത്?
ഇവരെല്ലാം പുരുഷന്മാരാണ്...
35-നും 45-നും മദ്ധ്യേ പ്രായമുള്ളവർ.
പക്ഷേ സ്ത്രീകളെയും ലക്ഷ്യം വച്ചിരുന്നു സർ.
ഫോറസ്റ്റ് ഗാർഡുമാരായ സെൽവി, സംഗീത, പിന്നെ കാത്തി.
ശരി. സ്ത്രീയോ പുരുഷനോ എന്നത് ഒരു ഘടകമാകാൻ ഇടയില്ല.
നിരീക്ഷണം കൊലപാതകങ്ങളിലേക്ക് മാത്രം ചുരുക്കുക.
സ്ത്രീയോ പുരുഷനോ എന്നതല്ലാതെ
ഇവർക്കിടയിൽ എന്താണ് സമാനമായിട്ടുള്ളത്?
ഈ മൂന്നുപേർ തേൻകാട് സ്വദേശികളാണ്.
പക്ഷേ റോബർട്ട് ഡൽഹിയിൽ നിന്നാണ്.
ശരിയാണ്.
അവരുടെ വിദ്യാഭ്യാസം, തൊഴിൽ, ജീവിതശൈലി, സാമ്പത്തികസ്ഥിതി,
എന്നിവയെല്ലാം വ്യത്യസ്തമാണ്.
സർ, ഈ ആളുകൾക്ക് വ്യക്തിപരമായോ തൊഴിൽപരമായോ
പരസ്പരം അറിയുകയും ഇല്ലായിരുന്നു.
പക്ഷേ... ഇതൊരു യാദൃച്ഛികത ആകാൻ ഇടയില്ല.
പിന്നെ, മറ്റെന്താണ്?
എന്തിനാണവർ ഈ നാലുപേരെത്തന്നെ കൊന്നത്?
ഇതുവരെ നമുക്കൊരു ലക്ഷ്യം കണ്ടെത്താനായിട്ടില്ല.
ഓരോ കൊലയ്ക്കു പിന്നിലും ഏതെങ്കിലും ഒരു വികാരം ഉണ്ടാവും.
അത് പ്രത്യക്ഷത്തിൽ കാണണമെന്നില്ല, പക്ഷേ അത് തീർച്ചയായും ഉണ്ടായിരിക്കും.
അത് പക, അത്യാഗ്രഹം, അസൂയ, കാമം, ഒബ്സഷൻ, അല്ലെങ്കിൽ അഭിമാനം എന്നിവയാകാം.
ഇതിൽ ഏതെങ്കിലും ഇവിടെ കാണുന്നുണ്ടോ?
വിദ്വേഷം.
വിദ്വേഷമെന്നാണ് എൻ്റെ ഊഹം.
ഇതു കണ്ടിട്ട് എന്തിൻ്റെയോ ശിക്ഷ പോലെ തോന്നുന്നു.
അപ്പോൾ ഈ ചോദ്യം ഉയരുന്നു.
എന്തിനാണ് ആ വിദ്വേഷം?
ഇത്രയും വിദ്വേഷം ഉളവാക്കാൻ ഈ നാലുപേരും എന്താണ് ചെയ്തത്?
ഈ ഇരകളെപ്പറ്റി നമുക്കു ലഭിച്ചിട്ടുള്ള വിവരങ്ങളെല്ലാം വളരെ പരിമിതമാണ്.
ഇത് പോരാ.
നമുക്ക് അവരുടെ ഇരയാക്കപ്പെടൽ ആഴത്തിൽ അന്വേഷിച്ച് വിശകലനം ചെയ്യണം.
എല്ലാവരും പുറമേ കാണുന്നതുപോലെയുള്ള ആളുകളല്ല.
അവർ എന്ത് കുറ്റകൃത്യമാണ് ചെയ്തത്,
അവർ മറ്റുള്ളവരിൽ നിന്ന് എന്തുരഹസ്യങ്ങളാണ് ഒളിപ്പിച്ചു വച്ചത്.
നമുക്ക് എല്ലാം കണ്ടെത്തണം.
നാം തേടുന്ന ഉത്തരങ്ങൾ,
അവ അതിൽത്തന്നെ ഉണ്ടാവും.
ഹലോ റാണി.
വീണ്ടും?
അവർക്കിപ്പോൾ എന്താണ് വേണ്ടത്?
അവർ ബാലച്ചേട്ടൻ്റെ ട്രിപ്പുകളെപ്പറ്റിയുള്ള വിശദാംശങ്ങൾ ചോദിക്കുന്നു എന്നറിഞ്ഞു.
പോയ റൂട്ട്, ഷിഫ്റ്റ്, കൂടെ ആരാണ് പോയത്,
ട്രക്കിൽ കൊണ്ടുപോയ സാധനങ്ങൾ എന്നിവയെപ്പറ്റിയുള്ളത്.
പോലീസ് ഓഫീസിൽ വന്ന് പഴയ ഫയലുകളുടെ കാര്യവും ചോദിച്ചു.
അവ ചിതൽ തിന്നു എന്ന് മുതലാളി പറഞ്ഞപ്പോൾ,
അവർ അസ്വസ്ഥരായി.
പിന്നെന്തു നടന്നു?
അവയുടെ പകർപ്പുകളെങ്കിലും കിട്ടുമോ എന്നു ചോദിച്ചു.
ഞങ്ങൾക്കവ കണ്ടെത്താനായില്ല.
അതുകൊണ്ട് അവ ഇവിടെ കാണുമോ എന്നറിയാനാണ് ഞാൻ വന്നത്.
ഹേയ്! അദ്ദേഹം എന്തിന് അവ വീട്ടിൽ കൊണ്ടുവരണം?
നിങ്ങൾക്ക് ഒരുതവണ ഒന്നു നോക്കിക്കൂടേ?
പുള്ളി അത് വല്ല പഴയ പെട്ടിയിലും വച്ചിട്ടുണ്ടാകും.
അദ്ദേഹത്തിൻ്റെ പെട്ടിയിൽ എന്തൊക്കെ ഉണ്ടാവുമെന്ന് എനിക്കറിയില്ലേ?
എന്നോടെന്തിനാ ദേഷ്യപ്പെടുന്നത്?
പിന്നെ എന്തുവേണം? അദ്ദേഹം മരിച്ചിട്ട് അഞ്ചുവർഷമായി.
നിങ്ങൾക്കാർക്കും അത് ഓർമ്മയുണ്ടാവില്ല.
നിങ്ങളുടെ മുതലാളി എൻ്റെ കുടുംബത്തെ സഹായിക്കാൻ പണം നൽകിയോ?
പോലീസ് വന്ന് പഴയ കാര്യങ്ങൾ ചികഞ്ഞെടുത്ത്,
എന്നെ വീണ്ടും പഴയ സംഭവങ്ങളെപ്പറ്റി ഓർത്ത് വിഷമിപ്പിക്കാനാണോ?
ഞങ്ങൾ ഇത്രയും വിഷമിച്ചത് പോരേ?
എന്നോടെന്തിനാ ദേഷ്യം? അദ്ദേഹം എന്നോട് ചെയ്യാൻ പറഞ്ഞത് ഞാൻ ചെയ്യുന്നു.
- നിങ്ങൾ പറഞ്ഞത് ഞാൻ പറഞ്ഞേക്കാം. - ശരി, പോയാട്ടെ!
മുത്തച്ഛാ, ഞാനിന്ന് 73 റൺസ് എടുത്തു.
അടിപൊളി. നീ കളിക്കുന്നത് ഞാൻ കാണുകയായിരുന്നു.
- ആണോ? - നീ നന്നായി കളിച്ചു.
നീ പുറത്തു പോവുകയാണോ?
അതേ. ഞാൻ ചന്തയിൽ പോവുകയാണ്.
അമ്മാ, വിശക്കുന്നു.
ഞാൻ ഭക്ഷണം ഉണ്ടാക്കിയിട്ടുണ്ട്. എടുത്ത് കഴിച്ചോളൂ.
- വേണമെങ്കിൽ പപ്പടം കാച്ചിക്കോ. ഓക്കേ? - ശരി അമ്മാ.
- നിങ്ങൾ ചന്തയിലേക്കാണോ? - അതേ ചേച്ചീ.
- ഞാൻ കേറിക്കോട്ടേ? - കേറിക്കോളൂ.
കുറച്ച് നീങ്ങിയിരിക്കൂ.
ഞാൻ സാധനം കയറ്റുമ്പോൾ, 300 കിലോ ഉണ്ടായിരുന്നു.
നിങ്ങളെന്താ 290 കിലോ എന്ന് എഴുതിയത്?
- ഞാൻ തൂക്കി നോക്കിയിട്ടാണ് എഴുതിയത്. - ഇപ്പോൾ എങ്ങനെ കുറഞ്ഞു?
നിങ്ങൾ എന്നെ എപ്പോഴും ഇതുപോലെ പറ്റിക്കും.
- ഓഫീസിൽ എനിക്കാണ് പ്രശ്നം. - എന്നെ കുറ്റം പറയരുത്. ഞാൻ സത്യസന്ധനാണ്.
സുരുളീ!
ഇതാണാ വണ്ടി.
എഞ്ചിൻ ഓഫ് ചെയ്തിട്ട് താഴെ ഇറങ്ങ്!
ഹേയ്, വേഗമാകട്ടെ.
- എന്തെങ്കിലും പ്രശ്നമുണ്ടോ സർ? - ഈ വണ്ടി പരിശോധിച്ചോ?
ആവശ്യമില്ല സർ. ഇവർ പതിവായി വരുന്നവരാണ്.
ഇവർ ദിവസവും ഇതുവഴി കടന്നുപോകുന്നവരാണ്.
- അകത്തെന്താ? - പഴങ്ങളും പച്ചക്കറികളും മാത്രമാണ് സർ.
തുറക്കൂ.
- എന്തിനാണ്? ഞങ്ങൾക്ക് പെർമിറ്റുണ്ട് സർ? - കാണിക്കൂ.
സാരമില്ല, തുറക്കൂ.
നിങ്ങൾ കാര്യമില്ലാതെ ഞങ്ങളെ വൈകിപ്പിക്കുകയാണ്.
എൻ്റെ മുതലാളി എന്നെയേ കുറ്റം പറയൂ.
അയാൾ പോയി തുലയട്ടെ. പോടോ. പോയി അത് തുറക്ക്!
നിന്നോട് പ്രത്യേകം പറയണോ? പോകൂ!
ഇതിൽ മാൻകൊമ്പുകളുണ്ട് സർ.
രണ്ടുപെട്ടി നിറയെ ഈനാംപേച്ചികളും ഉണ്ട്.
അപ്പോൾ നീയാണ് ഇവരുടെ കയ്യിൽ നിന്ന് കാശ് വാങ്ങിയിട്ട്
ഇവരെ കടത്തി വിടുന്നത്.
ഞാൻ ആണയിടുന്നു സർ. എനിക്കീ കാര്യങ്ങളൊന്നും അറിയില്ല.
- അവർക്ക് പെർമിറ്റ് ഉണ്ടായിരുന്നതിനാൽ... - ഹേയ്!
കള്ളം പറയുന്നത് നിർത്ത്.
ഞങ്ങളിത് റിപ്പോർട്ട് ചെയ്യാൽ ആ നിമിഷം, നിന്നെ പുറത്താക്കും.
അന്വേഷണം തുടരുമ്പോൾ,
നീയും ഇവർക്കൊപ്പം ജയിലഴികൾ എണ്ണും. പോ!
ചേട്ടാ.
- സർ. - ഒന്നു വരൂ.
കുമാർ, ഇവനെ സ്റ്റേഷനിൽ കൊണ്ടുപോകൂ.
- എൻ്റെകൂടെ വരൂ. - ഇവനെ അവിടെവച്ച് കൈകാര്യം ചെയ്തോളാം.
സാധനങ്ങളെല്ലാം നമ്മുടെ വണ്ടിയിൽ കയറ്റിയിട്ടുണ്ട്.
- നമുക്കത് ഗോഡൗണിലേക്ക് അയച്ചാലോ? - വേണ്ട, ചേട്ടാ.
അവിടേയ്ക്കല്ല.
എനിക്ക് മറ്റൊരു പ്ലാനുണ്ട്.
നിങ്ങൾ പൊക്കോളൂ. ഞാൻ കുറച്ചു കഴിഞ്ഞ് എത്താം.
നിങ്ങൾ തനിച്ചാണോ പോകുന്നത്?
ഞാനും കൂടെ വരാം.
- വിവരം നൽകിയതിന് നന്ദി അയ്യനാർ. - സന്തോഷം സർ.
അയാളെ അറസ്റ്റ് ചെയ്ത് സാധനങ്ങൾ പിടിച്ചെടുത്തിട്ടുണ്ട്.
- ശരി. - നിങ്ങളയാളെ ചോദ്യം ചെയ്തോ?
ഞങ്ങളയാളെ നിരവധി തവണ ചോദ്യം ചെയ്തു, പക്ഷേ അയാൾ മിണ്ടുന്നില്ല.
നമ്മൾ എന്തുചെയ്യും?
ഇവരെല്ലാം വെറും കരുക്കളാണ്.
ഈ വനവേട്ടയ്ക്കു പിന്നിൽ അതിശക്തരായ ആളുകളുണ്ട്.
അയാൾക്ക് അവരുടെ പേരുപറയാൻ ഭയമാണ്.
നിങ്ങളുടെ അനുവാദത്തോടെ ഞാൻ അയാളോടൊന്ന് സംസാരിച്ചോട്ടേ?
തീർച്ചയായും.
- നളിനീ! - സർ!
പറയൂ സർ.
- ഇവരെ സുരുളിയുടെ അടുത്തേക്ക് കൊണ്ടുപോകൂ. - ശരി സർ.
നന്ദി.
ഇത് തുറക്കൂ.
നിനക്ക് ബാലയുടെ ഭാര്യയെ എങ്ങനെ അറിയാം?
നിങ്ങൾ രണ്ടാളും ചന്തയിൽ വച്ചു കണ്ടു സംസാരിച്ചെന്ന് ഞങ്ങൾക്കറിയാം.
അതെന്തായിരുന്നു?
അവരും നിൻ്റെകൂടെ കള്ളക്കടത്ത് നടത്തുന്നുണ്ടോ?
ഇല്ല സർ. പാവം സ്ത്രീ.
- അവർക്ക് ഇതുമായി ഒരു ബന്ധവുമില്ല. - ബാലയ്ക്ക് പങ്കുണ്ടായിരുന്നോ?
ഞാൻ ഈ സംഘത്തിൽ ചേരും മുമ്പുതന്നെ,
ബാല വളരെക്കാലമായി ആനക്കൊമ്പും പുലിത്തോലും കടത്തുന്നുണ്ടായിരുന്നു.
പെട്ടെന്ന്, അയാൾക്ക് പശ്ചാത്താപം തോന്നി വിട്ടുപോരുകയാണെന്ന് പറഞ്ഞു.
അയാളങ്ങനെ പെട്ടെന്ന് വിട്ടുപോന്നത് അയാളുടെ യജമാനന്മാർക്ക് അത്ര ഇഷ്ടമായില്ല.
അവരയാളുടെ ഭാര്യയെയും മകനെയും കൊല്ലുമെന്ന് ഭീഷണിപ്പെടുത്തി.
പോലീസിലറിയിക്കുമെന്ന് ബാല തിരിച്ചടിച്ചു.
കുറച്ചുദിവസം കഴിഞ്ഞ്...
ആ അപകടം നടന്നു സർ.
റാണി ഒരു പാവം സ്ത്രീയാണ്.
ബാലയ്ക്ക് സംഘവുമായുള്ള ബന്ധം നാട്ടുകാർ അറിഞ്ഞാൽ
അവരുടെ മകൻ്റെ ഭാവി
അതുമൂലം നശിക്കുമോ എന്ന് അവർക്ക് ഭയമായിരുന്നു.
അതുകൊണ്ടാണ് അവർ ഇക്കാര്യം പോലീസിൽ അറിയിക്കാതിരുന്നത്.
എൻ്റെ ഊഹം ഇതാണ്.
വനവേട്ടക്കാർ ബാലയെ കൊന്നു,
എന്നിട്ട് അത് വനരച്ചിയുടെ ചെയ്തിയാണെന്ന് വരുത്തി.
തൻ്റെ ഭർത്താവിന് വനവേട്ടക്കാരുമായുള്ള ബന്ധം പുറത്തറിയാതിരിക്കാൻ,
ബാലയുടെ ഭാര്യയും രച്ചിയുടെ കഥയിൽ ഉറച്ചുനിൽക്കുന്നു.
ബാല ഈ ജോലി വിടുന്ന കാര്യം ആലോചിക്കുകയായിരുന്നു.
അയാളെ നിർബന്ധിച്ചാൽ പോലീസിൽ പറയുമെന്ന് അയാൾ ഭീഷണിപ്പെടുത്തി.
അങ്ങനെ നോക്കുമ്പോൾ, വനവേട്ടക്കാർക്ക് ബാലയെ കൊല്ലാൻ കാരണമുണ്ടായി.
നോക്കൂ, ഈ വനവേട്ടക്കാർ വളരെ ചിട്ടയോടെ പ്രവർത്തിക്കുന്ന വിദഗ്ദ്ധരായ ആളുകളാണ്.
അവർക്ക് അടിക്കടി കാട്ടിനുള്ളിൽ പോയേ മതിയാവൂ.
ഇതെല്ലാം കുറ്റവാളികളായേക്കാവുന്ന ഘടകങ്ങളുമായി ഒത്തുപോകുന്നു.
ഫോറസ്റ്റ് ഗാർഡ് സെൽവിയുടെ അനുഭവം ഓർക്കുന്നോ?
അവൾ വനരച്ചിയെ കണ്ടത്, ആ വനവേട്ടക്കാർ
മൃഗക്കെണി വച്ച അതേ സ്ഥലത്താണ്.
അതുകൊണ്ട്, അവർ ഗ്രാമീണരെ മാത്രമല്ല,
അതേ കാരണം കൊണ്ടുതന്നെ പോലീസിനെയും ഭീഷണിപ്പെടുത്തി.
അവർ കാത്തിയെ ആക്രമിച്ചതും ഇതു കാരണമാണ്.
ഭയം മൂലം മറ്റുള്ളവർ കാട്ടിൽ കയറുന്നത് തടഞ്ഞാൽ,
വനവേട്ടക്കാർക്ക് തങ്ങളുടെ ബിസിനസ് തടസ്സങ്ങളില്ലാതെ മുന്നോട്ടു കൊണ്ടുപോകാം.
ഇതെല്ലാം കൂടി നന്നായി ഇണങ്ങുന്നുണ്ട്.
അതെല്ലാം ശരി,
പക്ഷേ മറ്റു മൂന്നുപേരെ കൊല്ലാനുള്ള പ്രേരണ എന്തായിരുന്നു?
അവർ എന്തിന് റോബർട്ടിനെ കൊല്ലണം? അയാൾ ഫോട്ടോ എടുക്കാനാണ് ഡൽഹിയിൽ നിന്ന് വന്നത്.
അയാൾ വനവേട്ടക്കാരുടെ പ്രവൃത്തികൾ അവരുടെ കണ്ണിൽപ്പെടാതെ ഫോട്ടോ എടുത്തുകാണും.
- അതുപയോഗിച്ച് അവരെ ഭീഷണിപ്പെടുത്തിക്കാണും. - ഹേയ്, ഇത് അസംബന്ധമാണ്.
റോബർട്ട് കോടീശ്വരനായിരുന്നു. വന്യജീവികളുടെ ചിത്രമെടുക്കൽ അയാളുടെ വിനോദവും.
അത്തരമൊരാൾ ആരെയെങ്കിലും ഭീഷണിപ്പെടുത്തുമോ?
ഇനി നീ പറയുന്നത് സത്യമാണെങ്കിൽത്തന്നെ,
അത്തരം ഒരു വീഡിയോ പോലും അയാളുടെ ക്യാമറയിലോ ലാപ്ടോപ്പിലോ ഇല്ലാത്തതെന്താണ്?
അയാളവ നീക്കം ചെയ്തുകാണും.
നമുക്കവ വീണ്ടെടുക്കാൻ നോക്കണം.
അപ്പോൾ കോണ്ട്രാക്ടർ ഏകാംബരത്തിൻ്റെ കാര്യമോ?
എകാംബരം വനവേട്ടക്കാരുടെ സാധനങ്ങൾ കൈമാറ്റം ചെയ്യാൻ സഹായിച്ചുകാണും.
അയാൾക്ക് ധാരാളം വാഹനങ്ങളും ആവശ്യമായ പെർമിറ്റുകളും ഉണ്ടായിരുന്നു.
അയാളുടെ വാഹനങ്ങൾ ആരും സൂക്ഷ്മപരിശോധന നടത്തിക്കാണില്ല.
ഇതൊരു വലിയ ശൃംഖലയാണ്.
രത്തിനവും ഇതിൽ ഒരു വ്യാപാരിയായോ ഏജൻ്റായോ പ്രവർത്തിച്ചുകാണും.
- അവർ സ്വന്തം ആളുകളെ കൊന്നു എന്നാണോ? - പിന്നല്ലാതെ?
പങ്കാളികൾ തമ്മിൽ അസ്വാരസ്യങ്ങൾ ഉണ്ടാവരുതോ? അവർക്ക് പ്രശ്നങ്ങൾ ഉണ്ടായിരുന്നേക്കാം.
അല്ല. ഈ അന്വേഷണത്തിൽ ഉത്തരമില്ലാത്ത പല പ്രശ്നങ്ങളുമുണ്ട്.
വനരച്ചിയുമായി ബന്ധപ്പെട്ടു കേൾക്കുന്ന ആ ഭയാനക ശബ്ദമോ?
ശബ്ദവിശകലന റിപ്പോർട്ടിൽ അതൊരു മൃഗത്തിൻ്റെ മുരൾച്ചയാണെന്ന് സ്ഥിരീകരിച്ചിരിക്കുന്നു.
പക്ഷേ വന്യമൃഗ വിദഗ്ദ്ധർക്കു പോലും ആ മൃഗത്തെ തിരിച്ചറിയാനായില്ല.
പോലീസ് നായകൾ പരിഭ്രമിച്ചില്ലേ? അവ എന്താണ് കണ്ടത്?
അറിയില്ല. വനവേട്ടക്കാർ നായകൾ മാത്രം കേട്ടു ഭയക്കുന്ന ഏതോ വിസിലടിച്ചുകാണും.
- നിൻ്റെ ഊഹങ്ങൾ വെറും അസംബന്ധമാണ്! - എന്തിനാ ഒച്ചവയ്ക്കുന്നത്?
ഞാൻ ഈ കേസിൽ ചില യുക്തിസഹമായ കാര്യങ്ങൾ കണ്ടെത്താൻ ശ്രമിക്കുന്നു,
പക്ഷേ വനരച്ചിയാണ് കൊലകൾ ചെയ്തതെന്ന് നീ വിശ്വസിക്കുന്നു.
ഹായ്.
അത്...
എങ്ങനെയിരിക്കുന്നു എന്നറിയാൻ വന്നതാണ്.
ഞാൻ സുഖമായിരിക്കുന്നു... സർ.
നന്ദി.
ഇത്രവേഗം ജോലിക്കു കയറിയോ?
തൽക്കാലം പകൽ ജോലി മാത്രം എടുക്കുകയാണ്.
നല്ലത്.
നിങ്ങളുടെ മുറിയിൽ നിന്ന് എന്തോ ശബ്ദം ഞാൻ കേട്ടു.
അതെന്തായിരുന്നു?
എന്തു ശബ്ദം?
ചുവരിൽ എന്തോ അടിക്കുന്ന മാതിരി.
നിങ്ങളത് കേട്ടോ?
അത് ഇതായിരുന്നു.
ഞാൻ ബോൾ എറിഞ്ഞു പിടിക്കുകയായിരുന്നു.
ഇത് കണ്ണിന് വ്യായാമവും തലച്ചോറിന് പരിശീലനവുമാണ്,
ത്രിമാനമായി ദൂരവും ആഴവും അളക്കാൻ.
അപ്പോൾ, നിങ്ങൾ സ്റ്റേഷനിലേക്ക് പോവുകയല്ലേ?
കഴിഞ്ഞ അഞ്ചുവർഷം വനവേട്ടകൾ നടത്തിയവരുടെ പട്ടിക എനിക്കുവേണം.
അതൊന്ന് കൊണ്ടുവരാമോ?
ഈ കേസന്വേഷണത്തിന് അത് ആവശ്യമുണ്ട്.
ശരി സർ.
നന്ദി.
നിൽക്കൂ.
നിൽക്കൂ. ഇതാ. ഭക്ഷണം എടുത്തുകൊണ്ട് പോകൂ.
- എന്താ? - എന്തിനാ ഇത്രയധികം എടുത്തിരിക്കുന്നത്?
- എന്നെ തീറ്റിച്ചു കൊല്ലാനാണോ? - അതേ. നിങ്ങൾ ഇങ്ങനെ പറഞ്ഞു പോകും.
നൈറ്റ് ഡ്യൂട്ടി കഴിഞ്ഞ് തിരിച്ചു വന്നാൽ നിങ്ങ്aൾ എന്തു ചെയ്യും.
നേരെ അടുക്കളയിൽ കയറി പൂച്ചയെപ്പോലെ പാത്രം തട്ടി മറിച്ചിടും.
നിങ്ങളെ എനിക്ക് അറിഞ്ഞുകൂടേ?
- ശരി, ബൈ. - സൂക്ഷിക്കണം.
- എൻ്റെ ദൈവമേ. ഒരു നിമിഷം. - എന്താ?
ഇതാ. ഇങ്ങോട്ടു തിരിയൂ.
- ഇത് ഞാൻ മറന്നേ പോയി. കൈനീട്ടൂ. - ഹേയ്, നീ എന്താ ചെയ്യുന്നത്?
ഇതാണ് ജപിച്ച ഏലസ്സ്.
ഇത് കയ്യിൽ കെട്ടിത്തരാം.
ഇത് കയ്യിൽ നിന്ന് ഒരിക്കലും അഴിക്കരുത്. കേട്ടോ?
ഇത് നിങ്ങളുടെ കയ്യിലുണ്ടെങ്കിൽ, ഒരു പിശാചിനും നിങ്ങളെ തൊടാനാവില്ല.
ഇത് ഇതുപോലെ വച്ചേക്കണം. അഴിക്കരുത്.
ശരി. നീ വാതിൽ പൂട്ടിയിട്ട് ഉറങ്ങിക്കോളൂ.
സൂക്ഷിച്ചു വേണം, കേട്ടോ?
സമയത്ത് കഴിക്കണേ.
റോഡ് നിർമ്മാണ പ്രവൃത്തികൾ നാളെ ആരംഭിക്കും.
അവർ അതിനുചുറ്റുമുള്ള മണ്ണ് എടുക്കാൻ ശ്രമിച്ചേക്കും.
അത് നിരീക്ഷിക്കാൻ ഒരാളെ വിടണം.
- ശരി സർ. ഞാനവരെ 9 മണിയോടെ വിടാം. - അവരെ 7 മണിയോടെ വിടൂ.
- അനിയാ... - ഇർഫാൻ ചേട്ടാ?
- ഞാൻ പറയുന്നത് കേൾക്കാമോ? - ചേട്ടാ?
- വേഗം ഇങ്ങോട്ടുവരൂ! - എവിടെ?
- മണ്ണുറോഡിൻ്റെ അടുത്ത്... - ചേട്ടാ!
- കനിയാനി മണ്ണുറോഡിൻ്റെ അടുത്ത്... - ഇർഫാൻ ചേട്ടാ!
- വേഗം വരൂ! - ഇർഫാൻ ചേട്ടാ!
ചേട്ടാ!
- നളിനീ, വാ. - സർ.
രാജാ വാ! വണ്ടിയെടുക്ക്.
ഇർഫാൻ സർ, ഞാൻ പറയുന്നത് കേൾക്കാമോ?
നിങ്ങൾക്ക് കേൾക്കാമോ സർ?
അതാ. അത് അദ്ദേഹത്തിൻ്റെ വണ്ടിയാണ്.
നളിനീ, സ്റ്റേഷനിൽ അറിയിക്കൂ.
- ശരി സർ. - നമുക്ക് പലവഴിക്ക് പോയി തിരയാം.
- ശരി സർ. - ഓക്കേ? നമുക്ക് പോകാം.
ഇർഫാൻ ചേട്ടാ!
പുനിതാ, രാജാ! നിങ്ങൾ അദ്ദേഹത്തെ എവിടെയെങ്കിലും കണ്ടോ?
ഇല്ല സർ. ഞങ്ങൾ അദ്ദേഹത്തെ നോക്കുകയാണ്.
ഇർഫാൻ ചേട്ടാ!
ഇർഫാൻ...
ഇർഫാൻ ചേട്ടാ!
ചേട്ടാ!
ചേട്ടാ.
ഇപ്പോൾ സംസാരിക്കാൻ ശ്രമിക്കേണ്ട.
സംസാരിക്കേണ്ട. കിടന്നോളൂ.
ഹൃദയത്തിൽ മായം കാട്ടും ബിംബം കൺമുന്നിൽ ഉടയുമോ?
സൂചനയില്ലാ കടങ്കഥകൾക്കുത്തരം കാലം പറയുമോ?
ഭീതിദമായ മൗനത്തിൻ ആഴം എങ്ങും മുഴങ്ങുമ്പോൾ
ഇരുട്ടിൽ നിഴൽ തേടും ഓട്ടം തീരുമോ?
ഇത് അറ്റം കാണാത്തൊരു പാതയാണോ? രക്തം ചിന്തും ചുഴിയാണോ?
അതൊരു ചതിയാണ്!
അത് പോകാതെ പോകുമോ
നാടൻ കഥചൊല്ലൽ നല്ലൊരു നാടകമാവുന്നു
നിന്നുള്ളിൽ എരിയും അഗ്നി എല്ലാ അപകടങ്ങളെയും കൊല്ലുമോ?
ഉത്തരമില്ലാ പുരാവൃത്തങ്ങൾ കണ്ടെത്തിയ സത്യങ്ങൾ
ദുരൂഹ മായാരൂപങ്ങൾ എല്ലാം മാഞ്ഞുപോകുമോ?
ഉപശീർഷകം വിവർത്തനംചെയ്തത് ശ്രീദേവി പിള്ള
ക്രിയേറ്റീവ് സൂപ്പർവൈസർ വിജേഷ് സി.കെ